CELEX: 62021TN0534
Language: el
Date: 2021-09-01 00:00:00
Title: Υπόθεση T-534/21: Προσφυγή-αγωγή της 1ης Σεπτεμβρίου 2021 — VP κατά Cedefop

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/47
            
         
      Προσφυγή-αγωγή της 1ης Σεπτεμβρίου 2021 — VP κατά Cedefop
      (Υπόθεση T-534/21)
      (2021/C 431/55)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: VP (εκπρόσωπος: L. Levi, δικηγόρος)
      
         Καθού-εναγόμενο: Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop)
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του καθού-εναγομένου να μην εφαρμόσει τα σημεία 1 και 2 του διατακτικού της αποφάσεως του Γενικού Δικαστηρίου της Ευρωπαϊκής Ένωσης της 16ης Δεκεμβρίου 2020 στην υπόθεση T-187/18, VP κατά Cedefop·
               
            
                  —
               
               
                  να ακυρώσει τη συναφή απόφαση του καθού-εναγομένου περί μη ανανεώσεως της συμβάσεως εργασίας της προσφεύγουσας-ενάγουσας επ’ αορίστω με αναδρομική ισχύ·
               
            
                  —
               
               
                  να υποχρεώσει το καθού-εναγόμενο να αποκαταστήσει την ηθική βλάβη που υπέστη η προσφεύγουσα-ενάγουσα, η οποία υπολογίζεται ex aequo et bono στα πενήντα χιλιάδες ευρώ·
               
            
                  —
               
               
                  να υποχρεώσει το καθού-εναγόμενο να αποκαταστήσει την υλική ζημία που υπέστη η προσφεύγουσα-ενάγουσα, η οποία ισούται προς το κόστος της αναγκαίας προ της ασκήσεως της προσφυγής διαδικασίας, από την ημερομηνία της αποφάσεως στην υπόθεση T-187/18, VP κατά Cedefop· και
               
            
                  —
               
               
                  να καταδικάσει το καθού-εναγόμενο στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται ότι η απόφαση του καθού-εναγομένου να μην εφαρμόσει τα σημεία 1 και 2 του διατακτικού της αποφάσεως της 16ης Δεκεμβρίου 2020 στην υπόθεση T-187/20, VP κατά Cedefop και, κατά συνέπεια, να μην ανανεώσει τη σύμβαση εργασίας της προσφεύγουσας-ενάγουσας, βαρύνεται με παράβαση της υποχρεώσεως αιτιολογήσεως.
               
            
                  2.
               
               
                  Με τον δεύτερο λόγο προβάλλεται το καθού-εναγόμενο παρέβη το καθήκον του επιμελείας.
               
            
                  3.
               
               
                  Με τον τρίτο λόγο προβάλλεται ότι το καθού-εναγόμενο παραβίασε τις αρχές της ίσης μεταχειρίσεως και της προστασίας της δικαιολογημένης εμπιστοσύνης.
               
            
                  4.
               
               
                  Με τον τέταρτο λόγο προβάλλεται ότι το καθού-εναγόμενο προέβη σε κατάχρηση εξουσίας.